Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1020

1. A képzési cél Olyan, a portugál nyelvet szóban és írásban magas szinten használni tudó szakemberek képzése, akik a portugál, brazil és az afrikai portugál nyelvű országok irodalma, a portugál történelem és nyelvtudomány területén elméletileg megalapozott és átfogó ismeretekkel rendelkeznek, tájék ozottak Portugália és a többi portugál nyelvű ország kultúrájának kérdéseiben, és tanulmányaik befejeztével képesek arra, hogy szerzett tudásuk birtokában különböző szinten és területeken (oktatóként, szak- és műfordítóként, kulturális kapcsolatok területén dolgozó szakemberként) hozzájáruljanak a portugál nyelv, Portugália és a többi portugál nyelvű ország irodalmának, történelmének és kultúrájának jobb megismeréséhez, a kulturális kapcsolatok továbbépítéséhez; ismerik Magyarország társadalmi-gazdasági és környezeti helyzetét és problémáit, és ismereteiket képesek átadni, illetve alkalmazni hivatásuk gyakorlása során. A szakon tanári képesítést lehet szerezni. A szak egyszakos és kétszakos képzés keretében egyaránt végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes